2021. gada 29. jūnijā Noteikumi Nr. 423

Rīgā (prot. Nr. 50 61. §)

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

30. panta trešo daļu, 31. panta piekto daļu,

39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14., 15., 16., 17.,

18. un 21. punktu, [6.1 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.1) otro daļu, [6.3 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.3) otro daļu,

[6.4 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.4) otro daļu, [6.7 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.7) pirmo, otro un trešo daļu,

[6.9 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.9) otro daļu un [10.4 panta](https://likumi.lv/ta/id/315278-covid-19-infekcijas-izplatibas-parvaldibas-likums#p10.4) trešo daļu

un [Farmācijas likuma](https://likumi.lv/ta/id/43127-farmacijas-likums) [5.](https://likumi.lv/ta/id/43127-farmacijas-likums#p5) panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A., 112A., 114A., 120B. nr.) šādus grozījumus:

1. Papildināt noteikumus ar 14.6 10. apakšpunktu šādā redakcijā:

"14.6 10. šo noteikumu 32.7 17.3. apakšpunktā minētajās sporta sacensībās ārtelpās sacensību norises vietā (autosportā – ātrumposma norises teritorijā) vienlaikus var atrasties ne vairāk kā 500 personas (ieskaitot sportistus un darbiniekus, kas ir tieši saistīti ar sacensību norises nodrošināšanu, bet šo noteikumu 32.12 punktā minētajā gadījumā – neieskaitot skatītājus)."

2. Papildināt noteikumus ar 14.8 punktu šādā redakcijā:

"14.8 Šo noteikumu 14.6 punktā minētajā epidemioloģiskajā situācijā atļauts sniegt ar atrakcijām saistītus saimnieciskos pakalpojumus iekštelpās (tai skaitā akvaparkos, izklaides un atrakciju centros, batutu parkos, bērnu rotaļu istabās un bērnu pieskatīšanas vietās (arī tirdzniecības centros)) šo noteikumu [38.34 punktā](https://likumi.lv/ta/id/315304#p38.34) minētajām personām, ievērojot šo noteikumu 38.341., 38.342. un 38.343. apakš­punktā minētās prasības, kā arī šādus papildu nosacījumus:

14.81. vienai personai tiek nodrošināti ne mazāk kā 15 m2 no apmeklētājiem pieejamās publiski pieejamo telpu platības;

14.82. apmeklētāju plūsma tiek organizēta, nodrošinot divu metru distances ievērošanu starp individuāliem apmeklētājiem vai dažādu mājsaimniecību locekļiem un novēršot cilvēku drūzmēšanos;

14.83. iekštelpās tiek lietoti mutes un deguna aizsegi, izņemot gadījumu, ja atrakciju izmantošanas laikā tas nav iespējams;

14.84. pēc iespējas samazināts kopīgi lietoto virsmu un priekšmetu skaits, notiek regulāra (kur iespējams, pēc katra klienta) virsmu, tai skaitā inventāra un darba aprīkojuma, tīrīšana un dezinfekcija, izmantojot spirtu saturošus roku un virsmu dezinfekcijas līdzekļus (kas satur vismaz 70 % etanola);

14.85. netiek sniegti izklaides pakalpojumi, kuros nav iespējams nodrošināt inventāra un virsmu dezinfekciju un distances ievērošanu starp apmeklētājiem (piemēram, bērnu bumbu baseini). Šādus pakalpojumus atļauts sniegt tikai vienai personai vai vienas mājsaimniecības locekļiem;

14.86. apmeklētājiem pirms un pēc inventāra vai atrakcijas izmantošanas nodrošina spirtu saturošu roku dezinfekcijas līdzekļu (kas satur vismaz 70 % etanola) pieejamību;

14.87. tiek nodrošināta regulāra telpu ventilācija (nodrošinot, ka oglekļa dioksīda (CO2) līmenis nepārsniedz 1000 PPM (daļas uz miljonu));

14.88. ir noteikta atbildīgā persona, kas organizē šajos noteikumos noteikto epidemioloģiskās drošības pasākumu īstenošanu pakalpojuma sniegšanas vietā un:

14.88.1. atrodas pakalpojuma sniegšanas vietā tā darbības laikā;

14.88.2. pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu pakalpojuma sniegšanas vietā;

14.88.3. objektīvi pārbaudāmā veidā identificē un norāda kontroles laikā pakalpojuma sniegšanas vietā esošo apmeklētāju skaitu;

14.89. apmeklētājiem redzamā vietā (vismaz pie ieejas un kases) ir izvietota skaidri salasāma publiski pieejama informācija, tai skaitā svešvalodās, par maksimāli pieļaujamo personu skaitu, kas vienlaikus var atrasties pakalpojuma sniegšanas vietā, kā arī šo noteikumu 14.8 8. apakšpunktā minētās atbildīgās personas kontaktinformācija un policijas palīdzības tiešais tālruņa numurs 110;

14.810. tiek nodrošināta apmeklētāju un iesaistīto darbinieku reģistrācija (vārds, uzvārds, kontaktinformācija). Ja konstatēta apmeklētāja vai darbinieka saslimšana ar Covid-19, pēc Slimību profilakses un kontroles centra pieprasījuma tiek nodoti apmeklētāju un iesaistīto darbinieku personas dati."

3. Papildināt 15. punktu aiz vārdiem "iekštelpu sporta treniņu (nodarbību) pakalpojumu sniegšanas vietas" ar vārdiem "kā arī sabiedriskās ēdināšanas pakalpojumu sniegšanas vietās".

4. Izteikt 32.11 punktu šādā redakcijā:

"32.11 Interešu izglītības un profesionālās ievirzes izglītības programmu audzēkņu sporta treniņi (nodarbības) drīkst notikt arī iekštelpās, ja tiek ievēroti šādi nosacījumi:

32.111. vienā treniņgrupā vienlaikus organizēti pulcējas ne vairāk kā 20 audzēkņi;

32.112. vienai personai ir nodrošināti ne mazāk kā 25 m2 no treniņa (nodarbības) norises telpas platības (publiskas lietošanas peldbaseinā – 15 m2 no ūdens virsmas platības) un telpas piepildījums nepārsniedz 20 % (25 metru publiskas lietošanas peldbaseinā atrodas līdz četrām personām vienā peldēšanas celiņā, 50 metru publiskas lietošanas peldbaseinā – līdz sešām personām vienā peldēšanas celiņā);

32.113. mācību procesu īsteno, veicot audzēkņu un to nodarbināto iknedēļas testēšanu, kuri, veicot darba pienākumus, nonāk ciešā saskarē ar audzēkņiem. Audzēkņu testēšanu var neveikt, ja audzēkņu skaits grupā ir ne vairāk kā pieci. Covid-19 testu var neveikt šo noteikumu 38.27 punkta ievaddaļā minētās personas;

32.114. iekštelpu sporta norises vietas apmeklējuma laikā tiek ievērota divu metru distance (izņemot sporta treniņa (nodarbības) telpu, kurā notiek treniņprocess);

32.115. sporta treniņu (nodarbību) vada persona, kura atbilst normatīvajos aktos par sporta speciālistu sertifikāciju noteiktajām prasībām;

32.116. sporta treniņa (nodarbības) laiks nepārsniedz 90 minūtes;

32.117. netiek izmantotas ģērbtuves, izņemot publiskas lietošanas peldbaseinu, ja piepildījums ģērbtuvēs nepārsniedz 25 %. Audzēkņi pēc iespējas ierodas uz nodarbībām treniņu apģērbā. Pārģērbšanās un aprīkojuma uzlikšana un noņemšana tiek organizēta, ievērojot vismaz divu metru distanci;

32.118. sporta treniņā (nodarbībā) netiek iesaistīti audzēkņi, kas jaunāki par pieciem gadiem (izņemot peldētapmācības programmu audzēkņus);

32.119. tiek nodrošināta regulāra telpu vēdināšana ik pēc 90 minūtēm vismaz 20 minūtes vai atbilstoša ventilācija, lai nepieļautu CO2 koncentrāciju gaisā virs 1000 ppm;

32.1110. sporta treniņā (nodarbībā) nepiedalās personas, kuras nav tieši iesaistītas tā organizēšanā un norisē, tai skaitā audzēkņu vecāki vai likumiskie pārstāvji. Telpā, kur notiek sporta treniņš (nodarbība), netiek organizēti nekādi citi pasākumi;

32.1111. pirms sporta treniņa (nodarbības) laikus tiek apzināts sporta treniņā (nodarbībā) iesaistīto audzēkņu skaits. Sporta treniņš (nodarbība) notiek pēc nodarbību saraksta, un tiek nodrošināta audzēkņu un iesaistīto darbinieku reģistrācija (vārds, uzvārds, kontaktinformācija). Ja konstatēts Covid-19 saslimšanas gadījums, pēc Slimību profilakses un kontroles centra pieprasījuma tiek nodoti audzēkņu un sporta treniņos (nodarbībās) iesaistīto darbinieku personas dati, kā arī informācija par sporta treniņu (nodarbību) norises datumiem un vietām/telpām;

32.1112. sporta treniņa (nodarbības) organizators:

32.1112.1. ievēro attiecīgā sporta veida Sporta likumā noteiktajā kārtībā atzītās sporta federācijas izstrādātu sporta treniņu (nodarbību) drošības protokolu, kā arī iekštelpu sporta norises vietas iekšējās kārtības noteikumus;

32.1112.2. sadarbībā ar sporta treniņa (nodarbības) norises vietas darbiniekiem kontrolē, kā audzēkņi, sporta darbinieki un citas personas sporta treniņu (nodarbību) norises laikā ievēro tām noteiktos pienākumus;

32.1112.3. nosaka atbildīgo personu, kas organizē noteikto epidemioloģisko drošības pasākumu īstenošanu, un informē darbiniekus, audzēkņus, viņu vecākus vai likumiskos pārstāvjus par minētajiem pasākumiem, norādot atbildīgo personu un tās kontaktinformāciju. Šī persona:

32.1112.3.1. atrodas pakalpojuma sniegšanas vietā tā darbības laikā;

32.1112.3.2. pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu sporta treniņa (nodarbības) norises vietā;

32.1112.3.3. objektīvi pārbaudāmā veidā identificē un norāda kontroles laikā sporta treniņa (nodarbības) norises vietā esošo personu skaitu;

32.1112.4. informē vecākus vai likumiskos pārstāvjus par nepieciešamību izvērtēt audzēkņa līdzdalību sporta treniņā (nodarbībā), kā arī nodrošināt, ka audzēknis neapmeklē sporta treniņu (nodarbību), ja viņam ir akūtas veselības problēmas vai elpceļu infekcijas slimības pazīmes vai jāievēro izolācijas, mājas karantīnas un pašizolācijas prasības."

5. Izteikt 38.342. apakšpunktu šādā redakcijā:

"38.342.  pasākuma norises vai saimnieciskā pakalpojuma sniegšanas vietā telpās un teritorijā, kur var iekļūt apmeklētāji, personāls atbilst šo noteikumu 38.27punkta ievaddaļas nosacījumiem vai var uzrādīt sadarbspējīgu testēšanas sertifikātu, kas apliecina, ka persona pēdējo 96 stundu laikā ir veikusi Covid-19 testu, nosakot SARS-CoV-2 RNS vai SARS-CoV-2 antigēnu, un tas ir negatīvs. Ja telpās vai teritorijā, kur nevar iekļūt apmeklētāji, atrodas personāls, kas neatbilst šajā apakšpunktā minētajām prasībām, tajās jāievēro visas noteiktās epidemioloģiskās drošības prasības;".

6. Papildināt noteikumus ar 38.3411. apakšpunktu šādā redakcijā:

"38.34 11. ja pasākumā atsevišķā skatītāju zonā atrodas arī šo noteikumu [38.27](https://likumi.lv/ta/id/315304#p38.27) punkta ievaddaļā minētās personas (kuras netiek ieskaitītas šo noteikumu 38.3410. apakšpunktā minētajā personu skaitā), tiek nodrošināts, ka to plūsma nepārklājas."

7. Svītrot 89. un 90. punktu.

Ministru prezidents A. K. Kariņš

Veselības ministrs D. Pavļuts